**Številka: *545606-20/2020 / 1***

**Ljubljana, dne *01.06.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Evropskega parlamenta in Sveta o spremembi Uredbe (EU) št. 1305/2013 glede posebnih ukrepov za zagotovitev izredne začasne podpore v okviru EKSRP kot odziv na izbruh COVID-19*

Naslov dokumenta v delovnem jeziku EU: *Proposal for a Regulation of the European Parliament and of the Council amending Regulation (EU) No 1305/2013 as regards specific measures to provide exceptional temporary support under EAFRD in response to the COVID-19 outbreak*

Datum dokumenta: *04.05.2020*

Številka dokumenta: *7707/20*

Medinstitucionalna oznaka: *2020/0075(COD)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Redni zakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *A.08 - Posebni odbor za kmetijstvo (POK)*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar*

**7. Roki**:

Predviden čas pričetka obravnave zadeve EU v institucijah EU: *07.05.2020*

Predviden čas sprejema zadeve EU v institucijah EU: *junij 2020*

Rok za odziv organa: *25.5.2020*

Rok za obravnavo na seji Vlade in njenih odborih: *11.6.2020*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Tanja Gorišek, Sektor za strukturno politiko in razvoj podeželja*

**9. Delovna skupina Vlade, organizirana za posamezno področje zadev EU**:

*DS25 - Kmetijstvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Darja Majkovič*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Špela Perme, MF; Anton Horžen, MGRT; mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Evropskega parlamenta in Sveta o spremembi Uredbe (EU) št. 1305/2013 glede posebnih ukrepov za zagotovitev izredne začasne podpore v okviru EKSRP kot odziv na izbruh COVID-19 - 7707/20, ki se glasi:*

*Republika Slovenija podpira Predlog uredbe Evropskega parlamenta in Sveta o spremembi Uredbe (EU) št. 1305/2013 glede posebnih ukrepov za zagotovitev izredne začasne podpore v okviru EKSRP kot odziv na izbruh COVID-19.*

*Republika Slovenija podpira ukrep in ga namerava tudi izvajati, saj je njegov namen nasloviti likvidnostne težave, ki ogrožajo nadaljnje opravljanje kmetijskih dejavnosti in dejavnosti malih podjetij, ki se ukvarjajo s predelavo, trženjem in/ali razvojem kmetijskih proizvodov.*

*Republika Slovenija ob tem pozdravlja predlagane dopolnitve predloga predpisa s strani predsedstva, ki gredo v smeri povišanja pavšalnega zneska podpore za kmete s prvotno predlaganih 5.000 EUR na 7.000 EUR, podaljšanja roka, v katerem se lahko izvede izplačilo, z 31. 12. 2020 na 30. 6. 2021 ter dvig odstotka sredstev Evropskega kmetijskega sklada za razvoj (EKSRP), ki se lahko namenijo za ta ukrep iz dosedanjega 1 % na 2 % sredstev EKSRP.*

*Republika Slovenija ob tem posebej izpostavlja, da je z vidika izvedljivosti tega ukrepa v naši državi ključnega pomena, da se rok za izvedbo izplačil sredstev v okviru tega ukrepa podaljša na 30. 6. 2021.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*S tem aktom se predlaga spremembo Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 in sicer, da se vzpostavijo posebni ukrepi za zagotovitev izredne začasne podpore v okviru EKSRP kot odziv na izbruh COVID-19.*

*Izbruh pandemije COVID-19 ima posledice za sektor kmetijstva. Omejitve gibanja, uvedene v državah članicah, ter obvezno zaprtje javnih ustanov, kot so; šole, vrtci, zavodi za vzgojo in izobraževanje otrok in mladostnikov s posebnimi potrebami, dijaški domovi, centri za usposabljanje in varstvo, varstveno delovni centri, centri šolskih in obšolskih dejavnosti ipd., trgovin, tržnic na prostem, restavracij in drugih gostinskih obratov so povzročili gospodarske motnje v kmetijskem sektorju in podeželskih skupnostih ter likvidnostne težave in težave z denarnim tokom za kmete in mala podeželska podjetja, ki se ukvarjajo s predelavo, trženjem in/ali razvojem kmetijskih proizvodov. Zaradi tega so nastale izredne razmere, ki jih je treba obravnavati na ravni EU.*

*Podpora v okviru tega ukrepa zagotavlja nujno pomoč kmetom ter mala in srednja podjetja (MSP), ki jih je kriza zaradi COVID-19 še posebej prizadela, pri čemer je cilj zagotoviti nadaljnjo opravljanje njihovih poslovnih dejavnosti v skladu s pogoji iz tega člena. Podpora se odobri kmetom in MSP, ki se ukvarjajo s predelavo, trženjem in/ali razvojem kmetijskih proizvodov ali bombaža, razen ribiških proizvodov.*

*Države članice podporo namenijo upravičencem, ki jih je kriza najbolj prizadela, tako da na podlagi razpoložljivih dokazov opredelijo pogoje za upravičenost in morebitna merila za izbor, ki so objektivni in nediskriminatorni. Podpora se zagotovi v obliki pavšalnega zneska, ki se izplača do določenega roka, in sicer je v osnovnem predlogu Komisije predlagano do konca leta (31/12/2020), poznejše povračilo s strani Komisije pa bo izvršeno v skladu s proračunskimi odobritvami in glede na razpoložljiva sredstva. Glede na opozorila več držav članic glede vidika kratkega roka za izpeljavo vseh administrativnih postopkov za izvedbo ukrepa predsedstvo predlaga podaljšanje roka za izplačilo za 6 mesecev.*

*Raven plačil se lahko v skladu z objektivnimi in nediskriminatornimi merili razlikuje po kategorijah upravičencev. Predlog Komisije določa, da najvišji znesek podpore ne sme presegati 5.000 EUR na kmeta in 50.000 EUR na MSP. Na podlagi razprav v okviru Sveta EU predsedstvo predlaga zvišanje zneska podpore za kmete iz 5.000 na 7.000 EUR.*

*Pri odobritvi podpore v skladu s tem členom države članice upoštevajo podporo, odobreno v okviru drugih instrumentov podpore na nacionalni ravni ali na ravni Unije ali zasebnih shem za odziv na posledice krize zaradi COVID-19 v izogib dvojnemu financiranju.*

*Predlaga se, da se podpora EKSRP, zagotovljena v okviru tega ukrepa, omeji na največ 1 % skupnega prispevka EKSRP za program za razvoj podeželja, kar pomeni v primeru Slovenije okrog 9 milijonov EUR. V zvezi s slednjim je glede na stališča več držav članic v razpravi v predsedstvo predlaga zvišanje odstotka na 2%.*

*Zaradi resnosti razmer v povezavi s krizo zaradi COVID-19 ta uredba veljati na dan objave v Uradnem listu Evropske unije. V okviru Sveta EU je pričakovati hitrejši postopek obravnave za čimprejšnje sprejetje zakonodajnega akta.*

*Republika Slovenija podpira Predlog uredbe Evropskega parlamenta in Sveta o spremembi Uredbe (EU) št. 1305/2013 glede posebnih ukrepov za zagotovitev izredne začasne podpore v okviru EKSRP kot odziv na izbruh COVID-19.*

*Republika Slovenija podpira ukrep in ga namerava tudi izvajati, saj je njegov namen nasloviti likvidnostne težave, ki ogrožajo nadaljnje opravljanje kmetijskih dejavnosti in dejavnosti malih podjetij, ki se ukvarjajo s predelavo, trženjem in/ali razvojem kmetijskih proizvodov.*

*Republika Slovenija ob tem pozdravlja predlagane dopolnitve predloga predpisa s strani predsedstva, ki gredo v smeri povišanja pavšalnega zneska podpore za kmete s prvotno predlaganih 5.000 EUR na 7.000 EUR, podaljšanja roka, v katerem se lahko izvede izplačilo, z 31. 12. 2020 na 30. 6. 2021 ter dvig odstotka sredstev Evropskega kmetijskega sklada za razvoj (EKSRP), ki se lahko namenijo za ta ukrep iz dosedanjega 1 % na 2 % sredstev EKSRP.*

*Republika Slovenija ob tem posebej izpostavlja, da je z vidika izvedljivosti tega ukrepa v naši državi ključnega pomena, da se rok za izvedbo izplačil sredstev v okviru tega ukrepa podaljša na 30. 6. 2021.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Sprememba obstoječih aktov*

*S predlagano spremembo se spreminja Uredba 1305/2013/EU.*

*Priprava novih aktov*

*Za izvedbo tega ukrepa bo potrebno spremeniti PRP 2014–2020 ter na tej podlagi sprejeti nov izvedbeni predpis, ki bi urejal izvedbo tega novega ukrepa.*

Posledice za proračun

*Za izvedbo ukrepa se koristijo sredstva EKSPR iz ovojnice za obdobje 2014-2020, ki še niso porabljena s strani države članice. Skupni obseg sredstev za ta ukrep pa lahko znaša največ 1 % Evropskega kmetijskega sklada za razvoj podeželja (EKSRP), kar v primeru Slovenije pomeni okrog 9 milijonov EUR. V primeru, da bo odstotek povišan na 2 %, to v primeru Slovenije znaša okrog 18 milijonov EUR. To je najvišji znesek, ki bi ga Slovenija lahko opredelila za ta ukrep, lahko pa se – glede na pogoje upravičenosti, ki bodo opredeljeni pri tem ukrepu – določi tudi manjši obseg razpoložljivih sredstev. Za Slovenijo je ta ukrep smiseln in ga bo izvedla ob predpostavki, da se rok za izvedbo izplačil končnim upravičencem podaljša na 30. 6. 2021. Sredstva za izvedbo tega ukrepa v letu 2021 bo Republika Slovenija zagotovila v okviru načrtovanih pravic porabe iz Programa razvoja podeželja Republike Slovenije za obdobje 2014–2020 (v nadaljevanju: PRP 2014–2020) na način, da se bodo sredstva ustrezno prerazporedila med ukrepi PRP 2014–2020. Stopnja sofinanciranja tega ukrepa s strani EU proračuna znaša 75 % (kar v primeru 1 % ovojnice EKSRP znaša 6,75 mio EUR), udeležba RS pa znaša 25 % (kar v primeru 1 % ovojnice EKSRP znaša 2.25 mio EUR).*

Vpliv na gospodarstvo

*Pričakovati je pozitiven vpliv, gre za podporo za reševanje likvidnostnih težav in težav z denarnim tokom za kmete in mala podeželska podjetja, ki se ukvarjajo s predelavo, trženjem in/ali razvojem kmetijskih proizvodov.*

Vpliv na javno upravo

*Za izvedbo ukrepa bo potrebno izvesti javni razpis.*

Vpliv na okolje

*Ni vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar; Maša Žagar, SPBR***